
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1190 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση μεταφοράς συντελεστή δόμησης και χο¬ 
ρήγησης τίτλου δικαιώματος μεταφοράς συντε¬ 
λεστή δόμησης από βαρυνόμενο ακίνητο που 
βρίσκεται εντός του εγκεκριμένου ρυμοτομικού 
σχεδίου του Δήμου Καλλιθέας (Ν. Αττικής ) στην 
οδό Δημητρακοπούλου 100 στην Καλλιθέα, Ο.Τ. 
47 και στο οποίο υπάρχει κτίριο χαρακτηρισμέ¬ 


νο ως διατηρητέο. 1 

Κήρυξη ως αναδασωτέας έκτασης 0,800 στρεμμά¬ 
των στη θέση «Μπουμπούνα» Δ/Δ Κρυονερίου Πε¬ 
ριφέρειας Δήμου Αμαλιάδας Ν. Ηλείας. 2 

Καθορισμός χρήσης παραχωρούμενης έκτασης για 
τη δημιουργία κτηνοτροφικού πάρκου. 3 


Α ΠΟΦΑΣΕΙ Σ 

Αριθμ. 11831 (1) 


Έγκριση μεταφοράς συντελεστή δόμησης και χορήγη¬ 
σης τίτλου δικαιώματος μεταφοράς συντελεστή δό¬ 
μησης από βαρυνόμενο ακίνητο που βρίσκεται εντός 
του εγκεκριμένου ρυμοτομικού σχεδίου του Δήμου 
Καλλιθέας (Ν. Αττικής ) στην οδό Δημητρακοπούλου 
100 στην Καλλιθέα, Ο.Τ. 47 και στο οποίο υπάρχει 
κτίριο χαρακτηρισμένο ως διατηρητέο. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τα άρθρα 2, 3 και 5 του ν. 3044/2002 «Μεταφορά 
συντελεστή δόμησης και ρυθμίσεις άλλων θεμάτων αρ¬ 
μοδιότητας Υπουργείου Περιβάλλοντος, Χωροταξίας και 
Δημοσίων Έργων» (Φ.Ε.Κ. Α' 197) ως ισχύει. 

2) Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ/τος 63/2005 
(Α' 98). 

3) Την υπ’ αριθμ. 4881/19.5.2004 απόφαση του Πρωθυ¬ 
πουργού και Υπουργού ΠΕ.ΧΩ.Δ.Ε. «Ανάθεση αρμοδιο¬ 
τήτων του Υπουργού Περιβάλλοντος, Χωροταξίας και 
ΔημοσίωνΈργων» στους Υφυπουργούς Περιβάλλοντος 
Χωροταξίας και ΔημοσίωνΈργων» (Φ.Ε.Κ. Β' 754). 

4) Την υπ’ αριθμ. 8387/19.2.2004 κοινή υπουργική από¬ 
φαση υπουργών Δικαιοσύνης και Περιβάλλοντος, Χω¬ 
ροταξίας και ΔημοσίωνΈργων «Διαδικασία έγκρισης 
χορήγησης τίτλου δικαιώματος Μεταφοράς Συντελεστή 
Δόμησης» (Φ.Ε.Κ. Δ' 162). 

5) Την υπ’ αριθμ. 71390/3694/26.5.1993 απόφαση Υπουρ¬ 
γού ΠΕΧΩΔΕ χαρακτηρισμού ως διατηρητέου του κτι¬ 
ρίου (Φ.Ε.Κ. 733/Δ/7.7.1993). 

6) Την υπ’ αριθμ. 22.3.2005 (αρ. πρωτ. 11831) αίτηση 
των Μιλτιάδη Χουσιανάκου, Μάρθας Χουσιανάκου, Ει¬ 
ρήνης Δερμιτζάκη, Αργυρώς Δερμιτζάκη συγκυριών του 
βαρυνομένου ακινήτου και δικαιούχων της Μεταφοράς 
Συντελεστή Δόμησης. 

7) Την από Δεκέμβριο 2004, Μάρτιο 2005 τεχνική με¬ 
λέτη για το βαρυνόμενο ακίνητο της Μηχανικού Μάρθας 
Χουσιανάκου. 

8) Την από 28.3.2005 έκθεση ελέγχου τίτλων κυριότη¬ 
τας για το βαρυνόμενο ακίνητο της Δικηγόρου Αθηνών 
Μαρίας-Ηρας Κερκύρα. 

9) Την υπ’ αριθμ. 3979/15.3.2005 πράξη συναίνεσης των 
Μιλτιάδη Κλεαρ. Χουσιανάκου, Μάρθας Κλεαρ. Χουσια- 
νάκου συζ. Π. Μπένσε, Ειρήνης Κλεαρ. Χουσιανάκου συζ. 
Ιωαν. Δερμιτζάκη και Αργυρής Δερμιτζάκη του Ιωάννη 
& της Ειρήνης, ενώπιον της Συμβολαιογράφου Αθηνών 
Μαρίας Κομνηνού - Σαραντοπούλου. 

10) Το υπ’ αριθμ. 9571/15.3.2005 έγγραφο της Δ.Π.Σ./ 
Τμήμα Παραδοσιακών Οικισμών του Υπουργείου ΠΕ.ΧΩ. 
Δ.Ε., σύμφωνα με το οποίο η απόφαση χαρακτηρισμού 
δεν έχει ανακληθεί και δεν έχει εκδοθεί συμπληρωμα¬ 
τική απόφαση για ειδική ρύθμιση. 

11) Την υπ’ αριθμ. 167/2005 πράξη του Κεντρικού Συμ¬ 
βουλίου Χωροταξίας, Οικισμού και Περιβάλλοντος με 
ομόφωνα θετική γνωμοδότηση, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης από βα¬ 
ρυνόμενο ακίνητο που βρίσκεται εντός του εγκεκριμένου 
ρυμοτομικού σχεδίου του Δήμου Καλλιθέας (Ν. Αττικής) 
στην οδό Δημητρακοπούλου 100 στην Καλλιθέα, Ο.Τ. 47 
και στο οποίο υπάρχει κτίριο χαρακτηρισμένο ως δια¬ 
τηρητέο με την υπ’ αριθμ. 71390/3694/26.5.1993 απόφα¬ 
ση Υπουργού ΠΕΧΩΔΕ (Φ.Ε.Κ. 733/Δ/7.7.1993), όπως το 
βαρυνόμενο αυτό ακίνητο φαίνεται περικλειόμενο με τα 
στοιχεία Α,Β,Γ,Δ,Α στο σχετικό πρωτότυπο διάγραμμα 
σε κλίμακα 1:200 & 1:500 που θεωρήθηκε από τον Προϊ- 

στάμενο της Διεύθυνσης Τοπογραφικών Εφαρμογών με 
την υπ’ αριθμ. 11831/2005 πράξη του και του οποίου αντί¬ 
τυπο σε φωτοσμίκρυνση δημοσιεύεται με την παρούσα 
απόφαση. 

2. Τα ειδικότερα στοιχεία του βαρυνόμενου ακινήτου 
και της μεταφοράς συντελεστή δόμησης είναι: 

α.- Θέση οικοπέδου : Περιφέρεια Αττικής, Νομός Ατ¬ 
τικής, Δήμος Καλλιθέας, Οδός Δημητρακοπούλου 100, 
στην Καλλιθέα, Ο.Τ. 47. 

β. Εμβαδόν οικοπέδου: 322,41 τ.μ. 

γ. Οι όροι δόμησης της περιοχής που βρίσκεται το 
βαρυνόμενο ακίνητο σύμφωνα με το από 8.2.2005 θεω¬ 
ρημένο Τοπογραφικό Διάγραμμα από τη Δ/νση πολεο¬ 
δομίας του Δ. Καλλιθέας είναι: 

I. Ισχύων συντελεστής δόμησης: 2,40 

II. Ποσοστό επιτρεπόμενης κάλυψης: 70 % 

δ. Συνολικά καλυπτόμενη επιφάνεια (υπάρχουσα κά¬ 
λυψη): 135,35 τ.μ. 

ε. Σύνολο δομημένων επιφανειών (υπάρχουσα δόμηση): 
265,38 τ.μ. 

στ. Μη προσμετρούμενα στο συντελεστή δόμησης 
τμήματα προοριζόμενα αποκλειστικά για βοηθητική 
χρήση: υπόγειο 75,34 τ.μ. 

ζ. Μεταφερόμενη δομήσιμη επιφάνεια που εγκρίνεται 
με την παρούσα απόφαση: 508,40 τ.μ. εκ των οποίων τα 
90,34 τ.μ. ισογείου και 418,06 τ.μ. ορόφων. 

Αρθρο 2 

Εγκρίνεται η μεταφορά του συντελεστή δόμησης από 
το βαρυνόμενο ακίνητο του άρθρου 1 και αφορά επι¬ 
φάνεια 508,40 τ.μ. (90,34 τ.μ. ισογείου και 418,06 τ.μ. 
ορόφων). 

Από την ως άνω δυνάμενη να μεταφερθεί δομήσιμη 
επιφάνεια εγκρίνεται η χορήγηση τίτλου δικαιώματος 


μεταφοράς συντελεστή δόμησης για τα 418,06 τ.μ. από 
ορόφους, υπέρ τινών εκ των δικαιουμένων τη Μ.Σ.Δ. και 
αιτούντων αυτήν, που είναι οι: 

Α. 

1. Μιλτιάδης Χουσιανάκος, του Κλεάρχου και της Αρ¬ 
γυρής (ποσοστό 50 %) και 

2. Μάρθα Χουσιανάκου, του Κλεάρχου και της Αργυρής 
συζ. Π. Μπένσε (ποσοστό 25 %), 

3. Ειρήνη Χουσιανάκου, του Κλεάρχου και της Αργυ¬ 
ρής, συζ. Ιωαν. Δερμιτζάκη (ποσοστό 25 %), για επιφά¬ 
νεια των 225,69 τ.μ., ορόφων. 

Β. 

1. Μιλτιάδης Χουσιανάκος, του Κλεάρχου και της Αρ¬ 
γυρής (ποσοστό 37,5%) και 

2. Μάρθα Χουσιανάκου, του Κλεάρχου και της Αργυ¬ 
ρής, συζ. Π. Μπένσε (ποσοστό 50 %), 

3. Ειρήνη Χουσιανάκου, του Κλεάρχου και της Αργυ¬ 
ρής, συζ. Ιωαν. Δερμιτζάκη (ποσοστό 12,5%), για επιφά¬ 
νεια των 96,71 τ.μ., ορόφων. 

Γ. 

Αργυρή Δερμιτζάκη, του Ιωάννη και της Ειρήνης (πο¬ 
σοστό 100%) για επιφάνεια 95,66 τ.μ. ορόφων. 

Άρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθμ. 2799 (2) 

Κήρυξη ως αναδασωτέας έκτασης 0,800 στρεμμάτων 
στη θέση «Μπουμπούνα» Δ/Δ Κρυονερίου Περιφέ¬ 
ρειας Δήμου Αμαλιάδας Ν. Ηλείας. 

Ο ΓΕΝΙΚΟΣ ΓΡΑΜΑΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1) Τις δ/ξεις του άρθρ. 7 για τη δ/κή αποκ/ση του ν. 
2503/1997 και την 186ΓΓ/1998 απόφ. Γεν . Γραμ. Περ. 
Δυτ. Ελλάδος, περί άσκησης αρμοδιοτήτων Γ.Γ. Περ. 
Δυτ. Ελλάδας. 

2) Τις δ/ξεις του άρθρ. 117 παρ 3 και το άρθρο 24 παρ. 
1 του Συντάγματος της χώρας. 

3) Τις δ/ξεις του ν. 998/1979 “περί προστασίας των 
Δασών κλπ” και ειδικότερα το άρθρ. 41 παρ. 1, το άρθ. 
38 παρ. 8 & το ν. 2040/1992 άρθρ. 12 παρ. 3. 

4) Τις δ/γες του Υπουργείου Γεωργίας: 16417/1180/ 
6.7.1980,18247/3049/24.2.1983 και 85144/1468/9.9.1992. 

5) Την υπ’ αριθμ. 4249/16.9.2005 πρόταση του Δασαρ¬ 
χείου Αμαλιάδας που αναφέρεται στο θέμα για κήρυξη 
δασικής έκτασης ως αναδασωτέας διότι η δασική βλά¬ 
στηση που την κάλυπτε καταστράφηκε λόγω εκχέρσω- 
σης-κατάληψης κατά το διάστημα από Δεκέμβριο 1992 
έως Μάιο 1993 και επιβάλλεται η εκ νέου δάσωσή της. 
Η πράξη διαπιστώθηκε την 30.8.2005. 


6) Το γεγονός ότι από την εκτέλεση της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Κηρύσσουμε αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης 
που καταστράφηκε από εκχέρσωση-κατάληψη την Δη¬ 
μόσια δασική έκταση εμβαδού 0,800 στρεμμάτων που 
βρίσκεται στη θέση «Μπουμπούνα», Δ/Δ Κρυονερίου 
Περιφέρειας Δήμου Αμαλιάδας Ν. Ηλείας. 

Προσδιορίζεται από τα στοιχεία σχεδιαγράμματος 
και έχει όρια: 

Ανατολικά: Με δημόσιο δάσος χαλεπίου πεύκης, αει- 
φύλλων-πλατυφύλλων & πρανές. 

Δυτικά: Με ελαιοστάσιο Βασιλείου Κων. Αρβανίτη (ίδι¬ 
ου εκχερσωτή). 

Βόρεια: Με ελαιοστάσιο Αθανασίου Κότσιφα. 

Νότια: Με δημόσιο δάσος χαλεπίου πεύκης & αειφύλ- 
λων-πλατυφύλλων. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα 
Κυβερνήσεως. 

Πάτρα, 23 Σεπτεμβρίου 2005 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΚΙΜΩΝ ΔΕΛΗΓΙΑΝΝΗΣ 




ΑΠΟΧ.Π ΑϊΜ Α ΧΑΡΤΗ Αν-ην^ίΛ. I*. οα»ι5>. 2. ν^*?|'23-*ί -Ο* α.η' Β «ί. Γίλ>. α)»ΊΛ. η£ρι<*.ρ£ΐα£ α^ζ-ι *-->* έ.χΧί*.5ο^ϊ. 

Χοίΐϋοό Δία,νίρΐζ 1-ίΛ>5> ΚρυθΌ£ίΐΛθ 

Αριθμ. ΚΟ/1721 (3) 

Καθορισμός χρήσης παραχωρούμενης έκτασης για τη 
δημιουργία κτηνοτροφικού πάρκου. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τις διατάξεις του ν. 1512/1985 (ΦΕΚ4/Α/11.1.1985) και 
ειδικότερα το άρθρο 3 παρ. 1 αυτού «περί καθορισμού 
χρήσεων παραχωρούμενων δημοσίων εκτάσεων». 

2. Την υπ’ αριθμ. 83840/3591/12.12.1986 απόφαση Υπουρ¬ 
γού ΠΕ.ΧΩ.ΔΕ. 

3. Την υπ’ αριθμ. 114/29.9.2004 απόφαση του Δημοτικού 
Συμβουλίου του Δήμου Βίτσιου. 

4. Την υπ’ αριθμ. ΚΗ/8507/20.10.2004 απόφαση της 
Διεύθυνσης Γεωργίας Καστοριάς. 

5. Το υπ’ αριθμ. 22/ΔΑΣ/3175/6.7.2005 έγγραφο της Δι¬ 
εύθυνσης Δασών Καστοριάς. 

6. Το υπ’ αριθμ. 4223/25.7.2005 έγγραφο της ΙΖ' Εφο¬ 
ρείας Προϊστορικών και Κλασσικών Αρχαιοτήτων. 

7. Το υπ’ αριθμ. 2504/25.7.2005 έγγραφο της 11ης Εφο¬ 
ρείας Βυζαντινών Αρχαιοτήτων. 

8. Το ΔΥΠ/4817/19.7.2005 έγγραφο της Διεύθυνσης 
Υγείας Πρόνοιας της Ν.Α. Καστοριάς. 

9. Το υπ’ αριθμ. 1711/16.06.2005 έγγραφο του Τμήματος 
Τοπογραφικής. 

10. Το ΚΟ/1255/26.8.2005 έγγραφο της Διεύθυνσης 


Πολεοδομίας-Χωροταξίας και Περιβάλλοντος Ν.Α. Κα¬ 
στοριάς. 

11. Το υπ’ αριθμ. 1415/28.6.2005 έγγραφο της Διεύθυν¬ 
σης ΠΕ.ΧΩ. Περιφέρειας Δ. Μακεδονίας. 

12. Το υπ’ αριθμ. 429/30.8.2005 έγγραφο της Περιφε¬ 
ρειακής Υπηρεσίας Τουρισμού του Ε.Ο.Τ. 

13. Το υπ’ αριθμ. 2437 (σχ. 2423, 2353, 2352) έγγραφο 
του Τμήματος Περιβάλλοντος της ΠΕ.ΧΩ. Περιφέρειας 
Δ. Μακεδονίας. 

14. Τη Μελέτη Κτηνοτροφικού Πάρκου Σιδηροχωρί- 
ου του Αγρ. - Τοπογράφου Μηχανικού Χατζηστεφάνου 
Ηλία, αποφασίζουμε: 

Καθορίζουμε ως κτηνοτροφική ζώνη την κοινόχρηστη 
έκταση που προσδιορίζεται από το συνημμένο τοπο- 
γραφικό διάγραμμα κλίμακας 1:5000 που θεωρήθηκε 
από τον Προϊστάμενο της Διεύθυνσης Πολεοδομίας - 
Χωροταξίας και Περιβάλλοντος της Ν.Α. Καστοριάς και 
αποτελεί αναπόσπαστο τμήμα της απόφασής μας. 

Από την απόφασή μας αυτή δεν προκαλείται οικονο¬ 
μική επιβάρυνση σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 12 Οκτωβρίου 2005 
Ο Νομάρχης 

ΚΩΝΣΤΑΝΤΙΝΟΣ ΛΙΑΝΤΣΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΣΤΟΡΙΑ ΙΟΥΛΙΟΣ 2004 











































